Ministru kabineta rīkojuma projekta

**„Par Smēķēšanas ierobežošanas valsts komisiju”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts atbilstoši likuma „Par tabakas izstrādājumu realizācijas, reklāmas un lietošanas ierobežošanu” (turpmāk – likums) 13. pantam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 13. pantā noteikts, ka Ministru kabinets izveido un apstiprina Smēķēšanas ierobežošanas valsts komisiju un tās nolikumu. Ņemot vērā, ka spēkā esošajā Ministru kabineta 2013. gada 10. jūlija rīkojumā Nr. 315 „Par Smēķēšanas ierobežošanas valsts komisiju” atsevišķās pārstāvētajās institūcijās mainījies personālsastāvs, nepieciešams aktualizēt informāciju par institūciju deleģētajiem pārstāvjiem: precizēt esošo deleģēto pārstāvju ieņemamo amatu nosaukumus, kā arī mainīt atsevišķu institūciju deleģētos pārstāvjus saskaņā ar institūciju norādīto informāciju. Attiecībā uz atsevišķu deleģēto pārstāvju amatiem nepieciešams precizēt līdzšinējās nepilnības redakcijā.Ņemot vērā, ka veicamie grozījumi pārsniedz 50% no teksta apjoma, saskaņā ar juridiski tehniskajām prasībām ir nepieciešams izdot jaunu rīkojumu. Līdz ar to rīkojuma projekts paredz atzīt par spēku zaudējušu Ministru kabineta 2013. gada 10. jūlija rīkojumu Nr. 315 „Par Smēķēšanas ierobežošanas valsts komisijas sastāvu” un izdot jaunu rīkojumu atbilstoši likuma ,,Par tabakas izstrādājumu realizācijas, reklāmas un lietošanas ierobežošanu” 13. panta prasībām un pašreizējai situācijai. |
| 3. | Projekta izstrādē iesaistītās institūcijas | Veselības ministrija |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ekonomikas ministrija, Finanšu ministrija, Izglītības un zinātnes ministrija, Labklājības ministrija, Vides aizsardzības un reģionālās attīstības ministrija, Slimību profilakses un kontroles centrs, Valsts izglītības satura centrs, Valsts policija, biedrība „Tabakas un alkohola kontroles Latvijas nacionālā koalīcija”, Latvijas Ārstu biedrība, Latvijas Brīvo arodbiedrību savienība, Latvijas Darba devēju konfederācija, Latvijas Narkologu asociācija, Latvijas Pašvaldību savienība |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav  |
| 3. | Cita informācija | Nav |

Anotācijas II, III, IV, V un VI sadaļa – projekts šo jomu neskar.

Veselības ministra vietā

Ministru prezidente L. Straujuma

05.09.2014. 14:08

331

V. Lūsa

67876099; vieda.lusa@vm.gov.lv